stanford-oval/wikipedia huggingface dataset:
M-80 (1935)
Valmistus

Alus tilattiin Leningradista A. A. Zdanovin telakalta, missä köli laskettiin 25. elokuuta 1934. Alus laskettiin vesille 15. syyskuuta 1935 ja otettiin palvelukseen 15. heinäkuuta 1936.
Palvelus

Saksan hyökätessä Neuvostoliittoon alus kuului Liepājaan sijoitettuun kapteeniluutnantti S. I. Matvejevin komentamaan 1. sukellusveneprikaatin 4. divisioonaan päällikkönään kapteeniluutnantti F. A. Motsalov. Alus oli Tosmare-telakalla huollettavana ja kaupungin joutuessa vihollisen haltuun se päätettiin tuhota. Aluksen miehistö räjäytti 24. kesäkuuta 1941 sukellusveneen.
Luettelo valtioista, joilla on useampi kuin yksi pääkaupunki

Valtiot, joilla on useampi kuin yksi pääkaupunki. Intia, Saksa, Serbia, Montenegro, Libya, Filippiinit, Kiina ja Ranska ovat mukana vanhan pääkaupunkinsa takia.
Tämä on luettelo valtioista, joilla on useampi kuin yksi pääkaupunki eli joissa valtion hallinnolliset elimet sijaitsevat useammassa kuin yhdessä kaupungissa. Israel ei ole tässä listassa, sillä sen pääkaupunki on kiistanalainen. Tel Avivissa sijaitsee monien valtioiden suurlähetystöjä, mutta maan parlamentti eli Knesset  sijaitsee Jerusalemissa.
Yhdistyneen Saksan pääkaupunki on Berliini. Suuri osa keskushallinnon toimintoja sijaitsee kuitenkin edelleen entisen Länsi-Saksan pääkaupungissa Bonnissa.
Nykyiset

| Valtio | Pääkaupungit | Tietoja |
| --- | --- | --- |
|  Benin | Porto-Novo | lainsäädännöllinen pääkaupunki |
|  Benin | Cotonou | hallinnollinen pääkaupunki |
|  Bolivia | Sucre | perustuslaillinen pääkaupunki |
|  Bolivia | La Paz | hallinnollinen pääkaupunki |
|  Chile | Santiago | hallinnollinen pääkaupunki |
|  Chile | Valparaíso | lainsäädännöllinen pääkaupunki |
|  Kiinan tasavalta | Nanjing | virallinen pääkaupunki |
|  Kiinan tasavalta | Taipei | hallinnollinen pääkaupunki |
|  Norsunluurannikko | Yamoussoukro | virallinen pääkaupunki |
|  Norsunluurannikko | Abidjan | hallinnollinen pääkaupunki |
|  Georgia | Tbilisi | hallinnollinen pääkaupunki |
|  Georgia | Kutaisi | lainsäädännöllinen pääkaupunki |
 Malesia: 
|  Malesia | Kuala Lumpur | lainsäädännöllinen pääkaupunki |
|  Malesia | Putrajaya | hallinnollinen pääkaupunki |
|  Montenegro | Podgorica | lainsäädännöllinen ja hallinnollinen pääkaupunki |
|  Montenegro | Cetinje | valtionpäämiehen virkakaupunki |
 Alankomaat: 
|  Alankomaat | Amsterdam | virallinen pääkaupunki |
|  Alankomaat | Haag | hallinnollinen pääkaupunki |
|  Etelä-Afrikka | Pretoria | hallinnollinen pääkaupunki |
|  Etelä-Afrikka | Kapkaupunki | lainsäädännöllinen pääkaupunki |
|  Etelä-Afrikka | Bloemfontein | juridinen pääkaupunki |
|  Sri Lanka  | Sri Jayawardenepura Kotte | lainsäädännöllinen pääkaupunki |
|  Sri Lanka  | Colombo | virallinen pääkaupunki |
|  Swazimaa | Mbabane | hallinnollinen pääkaupunki |
|  Swazimaa | Lobamba | lainsäädännöllinen pääkaupunki |
|  Tansania  | Dodoma | lainsäädännöllinen pääkaupunki |
|  Tansania  | Dar es Salaam | hallinnollinen pääkaupunki |
Historialliset

| Valtio | Vuosina | Pääkaupunki | Asema |
| --- | --- | --- | --- |
|  Afganistan | 1776–1818 | Kabul | kesäpääkaupunki |
|  Afganistan | 1776–1818 | Peshawar | syyspääkaupunki |
|  Kiinan tasavalta | 1937–1945 | Nanjing | nukkevaltion pääkaupunki |
|  Kiinan tasavalta | 1937–1945 | Chongqing | Kuomintangin väliaikainen pääkaupunki |
|  Kiinan tasavalta | 1945–1991 | Nanjing | hallinnollinen, lainsäädännöllinen ja oikeudellinen pääkaupunki |
|  Kiinan tasavalta | 1945–1991 | Taipei | Kuomintangin hallussa olevan Kiinan tasavallan väliaikainen pääkaupunki Taiwanissa |
|  Korean demokraattinen kansantasavalta | 1948–1972 | Pjongjang | hallinnollinen pääkaupunki |
|  Korean demokraattinen kansantasavalta | 1948–1972 | Soul | virallinen ja perustuslaillinen pääkaupunki |
|  Saksan liittotasavalta | 1949–1999 | Länsi-Berliini/Berliini | virallinen ja lainsäädännöllinen pääkaupunki (de jure 1949–1990) |
|  Saksan liittotasavalta | 1949–1999 | Bonn | hallinnollinen  pääkaupunki |
|  Brittiläinen Intia | 1858–1947 | Kalkutta (1858–1911) | talvipääkaupunki |
|  Brittiläinen Intia | 1858–1947 | Delhi (1911–1947) | talvipääkaupunki |
|  Brittiläinen Intia | 1858–1947 | Shimla | syyspääkaupunki |
|  Laos  | 1947–1975 | Vientiane | hallinnollinen pääkaupunki |
|  Laos  | 1947–1975 | Luang Phabang | kuninkaallinen pääkaupunki |
|  Libya | 1951–1969 | Tripoli | kaksi kuninkaallista pääkaupunkia |
|  Libya | 1951–1969 | Bengasi | kaksi kuninkaallista pääkaupunkia |
|  Malawi | 1974–1994 | Lilongwe | hallinnollinen ja oikeudellinen pääkaupunki |
|  Malawi | 1974–1994 | Zomba | lainsäädännöllinen pääkaupunki |
|  Filippiinit | 1948–1976 | Quezon City | virallinen pääkaupunki |
|  Filippiinit | 1948–1976 | Manila | de facto -pääkaupunki |
|  Filippiinit | 1901–1976 | Baguio | kesäpääkaupunki |
|  Serbia ja Montenegro | 2003–2006 | Belgrad | hallinnollinen ja lainsäädännöllinen pääkaupunki |
|  Serbia ja Montenegro | 2003–2006 | Podgorica | juridinen pääkaupunki |
Fredrik Vilhelm

Fredrik Vilhelm voi tarkoittaa ainakin seuraavia henkilöitä:
Fredrik Vilhelm, Brandenburgin ”Suuri vaaliruhtinas” (1640–1688)
Fredrik Vilhelm I, Preussin kuningas 1713–1740
Fredrik Vilhelm II, Preussin kuningas 1786–1797
Fredrik Vilhelm III, Preussin kuningas 1797–1840
Fredrik Vilhelm IV, Preussin kuningas 1840–1861
Fredrik Vilhelm I, Hessenin vaaliruhtinas 1847–1866.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fredrik Vilhelm”, voi hakea sivunnimihaulla, laajalla sivunnimihaulla tai tekstihaulla.
Folk-Lore

| Folk-Lore Cruachan |
| --- | --- | --- |

Studioalbumin tiedot
 Julkaistu: 4. helmikuuta 2002
 Tuottaja(t): Shane McGowan, Al Cowen
 Tyylilaji: folk metal
 Kesto: 45.41
 Levy-yhtiö: Hammerheart
Cruachanin muut julkaisut
| The Middle Kingdom 2000 | Folk-Lore 2002 | Pagan 2004 |
Folk-Lore on folk metal -yhtye Cruachanin kolmas studioalbumi, joka julkaistiin 4. helmikuuta 2002.
Kappaleet

Bloody Sunday – 4.15
The Victory Reel – 1.21 (Instrumentaali)
Death of a Gael – 5.38
The Rocky Road to Dublin – 3.07
Ossian's Return – 4.44
Spancill Hill – 6.00
The Children of Lir – 5.08
Ride On – 4.41
Susie Moran – 4.11
Exiles – 6.36
To Invoke the Horned God – 6.02 (Digipakin bonuskappale)
Kokoonpano

Keith Fay – kitarat, koskettimet, laulu, bodhrán, mandoliini, lyömäsoittimet.
Karen Gilligan – laulu, lyömäsoittimet
John Clohessy – basso
Joe Farrell – rummut, lyömäsoittimet
Shane McGowan – laulu (kappaleet ”Ride on” ja ”Spancill Hill”)
Arvostelut

Sputnikmusic:
Aiheesta muualla

Folk-Lore Discogsissa. (englanniksi)
Albumi Folk-Lore Encyclopaedia Metallum -sivustolla (englanniksi)
M-83 (1935)

| M-83 |
| --- | --- |

Aluksen vaiheet
Rakentaja:  Sudomekh, Leningrad
Kölinlasku:  10. helmikuuta 1934
Laskettu vesille:  1. kesäkuuta 1935
Palveluskäyttöön:  6. marraskuuta 1935
Poistui palveluskäytöstä:  tuhottu 24. kesäkuuta 1941
Tekniset tiedot
Uppouma:  161 t (pinnalla) 202 t (sukellus)
Pituus:  37,81 m
Leveys:  3,13 m
Syväys:  2,58 m
Koneteho:  1 × 38-V-8-dieselmoottori 685 bhp 1 × PG-60(35)-sähkömoottori 235 shp
Nopeus:  13,25 solmua (pinnalla) 7,5 solmua (sukellus)
Toimintamatka:  pinnalla: 575 merimailia@13,2 solmua tai 1 600 merimailia@8,2 solmua sukellus:6 merimailia@7,9 solmua tai 55 merimailia@2,5 solmua
Miehistöä:  18
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-83 oli Neuvostoliiton laivaston M-luokan sukellusvene.
Valmistus

Alus tilattiin Leningradista Sudomekhilta, missä köli laskettiin 10. helmikuuta 1934. Alus laskettiin vesille 1. kesäkuuta 1935 ja otettiin palvelukseen 6. marraskuuta.
Palvelus

Saksan hyökätessä Neuvostoliittoon alus kuului Liepājaan sijoitettuun kapteeniluutnantti S. I. Matvejevin komentamaan 1. sukellusveneprikaatin 4. divisioonaan päällikkönään kapteeniluutnantti P. M. Salajev. Alus lähti 22. kesäkuuta 1941 Liepājasta ensimmäiselle sotaretkelleen suojaamaan Liepājaa mereltä, missä se kohtasi Saksan laivaston sukellusveneen sekä torpedoveneitä ja vaurioitui Neuvostoliiton laivaston ilmavoimien lentokoneen hyökkäyksessä. Alus palasi 24.-25. kesäkuuta välisenä yönä Liepājaan, jossa käytiin viimeisiä taisteluita. Alus antoi Merikanavasta tulitukea puolustajille, kunnes se oli upotettava 27. kesäkuuta valtaamisen estämiseksi. Miehistö liittyi kaupungin puolustajiin ja ainoastaan kahden tiedetään päässeen ulos kaupungista.
M-78 (1935)

| M-78 |
| --- | --- |

Aluksen vaiheet
Rakentaja:  A. A. Zdanovin telakka, Leningrad
Kölinlasku:  20. maaliskuuta 1934
Laskettu vesille:  21. maaliskuuta 1935
Palveluskäyttöön:  19. kesäkuuta 1936
Poistui palveluskäytöstä:  upotettu 24. kesäkuuta 1941
Tekniset tiedot
Uppouma:  161 t (pinnalla) 202 t (sukellus)
Pituus:  37,81 m
Leveys:  3,13 m
Syväys:  2,58 m
Koneteho:  1 × 38-V-8-dieselmoottori 685 bhp 1 × PG-60(35)-sähkömoottori 235 shp
Nopeus:  13,25 solmua (pinnalla) 7,5 solmua (sukellus)
Toimintamatka:  pinnalla: 575 merimailia@13,2 solmua tai 1 600 merimailia@8,2 solmua sukellus:6 merimailia@7,9 solmua tai 55 merimailia@2,5 solmua
Miehistöä:  18
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-78 oli Neuvostoliiton laivaston M-luokan sukellusvene.
Valmistus

Alus tilattiin Leningradista A. A. Zdanovin telakalta, missä köli laskettiin 20. maaliskuuta 1934. Alus laskettiin vesille 21. maaliskuuta 1935 ja otettiin palvelukseen 19. kesäkuuta 1936.
Palvelus

Saksan hyökätessä Neuvostoliittoon alus oli Liepājassa kapteeniluutnantti S. I. Matvejevin komentamassa 1. sukellusveneprikaatin 4. divisioonassa päällikkönään yliluutnantti D. L. Sevtsenko. Se lähti 23. kesäkuuta 1941 merelle Saksan maavoimien lähetessä laivastotukikohtaa. Ventspilsin tasalla ilmahyökkäys pakotti veneen sukeltamaan.  Pintaan noustessa Saksan laivaston sukellusvene U-144 laukaisemat torpedot upottivat aluksen. Hylky löydettiin 1999 Ventspilsin majakan luoteispuolelta.
Praktica

Praktica on alun perin saksalainen kameramerkki, jota valmisti Itä-Saksassa VEB Pentacon Dresden. Merkki oli tunnettu erityisesti edullisista mekaanisista järjestelmäkameroistaan myös länsimaissa. Nykyisin Praktica International Limited on optiikkavalmistaja Schneider Kreuznachin omistama brittiyritys, joka valmistuttaa kompakti- ja urheilukameroita sekä kiikareita Etelä-Koreassa.
Esimerkiksi Britanniassa Prakticalla oli järjestelmäkameroiden tuoteryhmässä parhaimmillaan jopa 25 prosentin markkinaosuus. Suosiota lisäsi M42-kierrekiinnityksen, niin sanotun Praktica–Pentax-kierteen antama mahdollisuus käyttää Praktica-rungossa japanilaisen Pentaxin ja muiden länsivalmistajien objektiiveja. Vuosina 1949–1990 Dresdenin tehtaalla valmistettiin kaikkiaan noin 8,5 miljoonaa järjestelmäkamerarunkoa.
Praktican valmistamia kameroita myytiin länsimaissa myös muilla merkeillä, kuten Suomessa Instrumentariumin myymä Porst reflex ja Quelle-postimyyntiyhtiön Revueflex. Muita merkkejä eri puolilla maailmaa olivat Pentor, Cavalier, Foticon, Contica, Rival Reflex, J. C. Penney ja Hanimex Praktica. 1980-luvun loppupuolen Praktica B-sarjaa valmistettiin myös nimellä Jenaflex.
Praktica-kameroita käytettiin suuremman negatiivikoon Pentacon-kameroiden ohella Neuvostoliiton avaruusohjelmassa.
Historiaa

Praktica oli Exaktan jälkeen ensimmäisiä pentaprismaetsimeen perustuvia yksisilmäisiä peiliheijastuskameroita, joita saattoi käyttää silmän eikä vyötärön korkeudelta kuten muita siihen saakka. Praktican edeltäjä oli KW-kameraverstaan vuonna 1939 esittelemä Praktiflex, joka oli maailman toinen tai kolmas kinofilmiä käyttävä peiliheijastuskamera ja paljon edullisempi kuin kilpailija Kine-Exakta. Praktiflexiä tuotettiin läpi 1940-luvun yhdeksänä eri mallina, yhteensä lähes 60 000 kappaletta.
Historiaa > FX-sarja ja Praktina, 1950-luku

Vuonna 1948 esiteltiin pentaprismaetsimellä varustettu Praktica FX, jossa objektiivinkiinnityksenä oli 42 millimetrin M42-kierre. Vuonna 1956 oli vuorossa Praktica FX2 uusittuine etsinjärjestelmineen ja ensimmäisenä maailmassa vasta valotuksen ajaksi valitulle aukolle sulkeutuva himmennin.
Praktican sisarmalli oli peilillä ja mittaetsimellä varustettu Praktina, jossa sekä objektiivit että etsimet olivat vaihdettavia. Varsin kalliita Praktinoita valmistettiin vain kymmenisen tuhatta kappaletta vuosina 1952–1960.
Historiaa > IV- ja V-sarjat, 1960-luku

1960-luvun alkupuolella Praktica-sarja laajeni ja kehittyi. Vuonna 1962 esitellyssä Praktica IVF:ssä oli etsimessään fresnel-tähyslasi ja tarkennusta helpottava halkiokiila. Vuoden 1964 Praktica V:ssä oli automaattisesti palautuva peili ja seleenikennoon perustuva valotusmittari. Pentacon tarjosi kahta eri objektiivivalikoimaa, laadukasta Zeiss-Jenaa ja edullisempaa Meyer-sarjaa, minkä lisäksi länsimarkkinoilla saatavilla oli yhä enemmän myös japanilaisia M42-kierteellä varustettuja objektiiveja. Vuonna 1965 esitelty Praktica Nova -sarja siirsi laukaisimen kameran yläpinnasta etuseinään, mistä tuli yksi Praktica-kameroiden tunnuspiirteistä. Praktica-mat oli ensimmäinen eurooppalainen objektiivin läpi tapahtuvalla TTL-valonmittauksella varustettu kamera.
Historiaa > L-sarja 1969–1989

Vuonna 1969 esitelty Praktica L-sarja koostui viidestä mallista ja niiden alamuunnelmista: Praktica L:ssä ei ollut valotusmittaria lainkaan, Praktica LB:ssä oli kamerakoneistoon kytkemätön valotusmittari. Praktica LTL mittasi valoa himmennetyllä aukolla, LLC jo täydellä aukolla. Praktica VLC oli kuin LLC mutta etsin oli vaihdettavissa. 1970-luvun puolenvälin jälkeen esitelty Praktica EE2 oli varustettu valotusautomatiikalla sekä objektiivin ja rungon välisellä tiedonsiirrolla, mutta elektroniikka toimi epävarmasti. Kaikissa Prakticoissa L-sarjasta alkaen oli itse suunniteltu metallinen verhosuljin, jonka aika-alue oli 1–1/1000 s ja B. Praktica L-sarja oli tuotannossa 20 vuotta, ja sen eri malleja tehtiin kaikkiaan noin 4,8 miljoonaa kappaletta vuoteen 1989 saakka.
Historiaa > B-sarja, 1980-luku

1980-luvulla Praktica toi markkinoille vielä ajalle tyypillisesti  muovikomponenteista ja runsaasta elektroniikasta koostuvan B-sarjan, jossa M42-kierre oli korvattu objektiivien bajonettikiinnityksellä.
Tehdas suljettiin 1991

Saksojen yhdistymisessä yritysasioita hoitanut valtionlaitos Treuhandanstalt totesi Praktican valmistajatehtaan VEB Pentacon Dresdenin olevan raskaasti tappiollinen ja sen työntekijämäärän olevan tarpeeseen nähden kuusinkertainen. Tehdas lakkautettiin kesäkuussa 1991. Praktican ja muut Pentaconin tuotemerkit osti linssivalmistaja Schneider Kreuznachin omistaja Heinrich Manderman.
Aiheesta muualla

Kuvia tai muita tiedostoja aiheesta Praktica Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Praktica & de:Praktica
Praktica FX2.
Praktica LTL
Praktica B 200
Käännös suomeksi
Federico Chaves

| Federico Chaves |
| --- | --- |

Paraguayn presidentti
 10. syyskuuta 1949 – 5. toukokuuta 1954  
Edeltäjä:  Felipe Molas
Seuraaja:  Tomás Romero tilapäinen Alfredo Stroessner
Henkilötiedot
Syntynyt: 1882
Kuollut: 24. huhtikuuta 1978 (ikä 96)
Tiedot
Puolue:  Colorado
Federico Chaves tai Federico Chavez (1882–1978) oli paraguaylainen poliitikko, joka toimi maansa presidenttinä 1949–1954. Hän oli suorittanut oikeustieteen tutkinnon vuonna 1905, ja toimi pitkään oikeistolaisen Colorado-puolueen johdossa.
Colorado-puolue järjesti hänet Molasin seuraajaksi syksyllä 1949. Chavez voitti kesällä 1950 järjestetyt vaalit, ja hänet valittiin vuonna 1953 toiselle kolmevuotiskaudelle. Vuosien varrella Colorado-puolueen oikeistolainen siipi kyllästyi Chavezin talouspolitiikkaan ja Argentiinan myötäilyyn. Kenraali Alfredo Stroessner johti kaappausta, jolla Chavez syrjäytettiin.
Ferenc Palánki

Ferenc Palánki

Ferenc Palánki (s. 11. maaliskuuta 1964) on unkarilainen roomalaiskatolinen piispa. Hänet vihittiin papiksi Vácin hiippakuntaan 18. kesäkuuta 1994 ja nimitettiin Egerin arkkihiippakunnan vihkipiispaksi sekä Fidoloman titulaaripiispaksi 27. joulukuuta 2010. Piispaksi vihkiminen seurasi 26. helmikuuta 2011. Pääkonsekraattorina toimi Péter Erdő, jota avustivat Juliusz Janusz ja Csaba Ternyák.
Frontenay-Rohan-Rohan

| Frontenay-Rohan-Rohan |
| --- | --- |
 Saint-Pierren kirkko
 vaakuna
 Frontenay-Rohan-Rohanin kartta
 Frontenay-Rohan-Rohan
 Koordinaatit: 46°15′20″N, 00°32′19″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Niort
Pinta-ala:  
 – Kokonaispinta-ala:  33,8 km²
Väkiluku (2016):  2 882
 – Väestötiheys:  85,3 as./km²
Postinumero:  79270
Infobox OKVirheellinen NIMI-arvo: 
Frontenay-Rohan-Rohan on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin pääkaupungin Niortin lounaispuolella. Kunnan pinta-ala on 33,8 neliökilometriä ja siellä on arviolta 2 882 asukasta (vuonna 2016).
Frontenay-Rohan-Rohan kuuluu Niortin kaupungin ympärille syntyneeseen 45 kunnan muodostamaan taajamakuntaan Communauté d’agglomération du Niortais (CAN). Kunta sijaitsee lähellä Marais poitevinin suurta suoaluetta.
Aiheesta muualla

Kuvia tai muita tiedostoja aiheesta Frontenay-Rohan-Rohan Wikimedia Commonsissa
Luettelo valtioista, joissa ei ole asevoimia

Ei asevoimia
  Ei pysyvää armeijaa, vaan rajoitettu asevoimat
Tämä on artikkeli valtioista, joilla ei ole omia valtiollisia asevoimia, vaan valtion puolustuksen hoitaa sopimusvaltio tai valtiolla ei ole ollenkaan omia asevoimia.
Luettelo Fidžin kaupungeista

Fidžin kartta
Tämä on luettelo Fidžissä sijaitsevista kaupungeista.
Kaupungit

Suva
Lami
Nasinu
Nausori
Lautoka
Nadi
Ba
Sigatoka
Labasa
Savusavu
Levuka
Tavua
Kunnallishallinnottomat alueet

Rakiraki
Vatukoula
Navua
Korovou
Deuba
Nabouwalu
Seaqaqa
Festo (täsmennyssivu)

Festo voi tarkoittaa:
Festo, vuosittainen esperantotapahtuma
Festo, saksalainen yritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Festo”, voi hakea sivunnimihaulla, laajalla sivunnimihaulla tai tekstihaulla.
Ferenc Németh

| Mitalit> Maa:   Unkari.Miesten nykyaikainen viisiottelu. Olympialaiset  | Mitalit> Maa:   Unkari.Miesten nykyaikainen viisiottelu. Olympialaiset  | Mitalit> Maa:   Unkari.Miesten nykyaikainen viisiottelu. Olympialaiset  | Maa:   Unkari> Miesten nykyaikainen viisiottelu. |
| --- | --- | --- | --- |
|  Kultaa | Rooma 1960 | yksilökilpailu |  |
|  Kultaa | Rooma 1960 | joukkuekilpailu |  |
Ferenc Németh (s. 4. huhtikuuta 1936 Budapest) on nykyaikainen viisiottelija, joka edusti Unkaria vuoden 1960 kesäolympialaisissa Roomassa. Hän voitti kultamitalit sekä miesten yksilö- että joukkuekilpailussa.
Federico Chueca

Federico Chueca.
Federico Chueca (5. toukokuuta 1846 – 20. heinäkuuta 1908) oli espanjalainen säveltäjä.
Chueca syntyi Madridissa ja pääsi konservatorioon 8-vuotiaana. Osin perheensä painostuksesta hän jätti musiikin ja keskittyi lääketieteen opiskeluun. Hänet pidätettiin vuonna 1866 opiskelijamielenosoituksessa, ja kolmen vankeuspäivänsä aikana hän sävelsi Lamentos de un preso -sarjan, joka nousi Francisco Asenjo Barbierin tuella huomattavaan suosioon.
Chueca saattoi omistautua musiikille. Hän työskenteli pianistina ja sävelsi mm. lukuisia zarzueloja, joista tunnetuimpia ovat La gran vía (1886), Cádiz (1886), El chaleco blanco (1890), La alegría de la huerta (1900) ja El bateo (1901). Hän kuoli 62-vuotiaana.
Aiheesta muualla

Kuvia tai muita tiedostoja aiheesta Federico Chueca Wikimedia Commonsissa
Luis Hänel

Luis Hänel (1836–1905) oli saksalainen paperimestari, joka perusti Pohjois-Kymenlaaksoon Verlan puuhiomon ja pahvitehtaan yhdessä itävaltalaisen paperimestarin Gottlieb Kreidlin ja viipurilaisen liikemiehen Wilhelm Dippellin kanssa vuonna 1882.
Luis Hänel oli syntynyt Saksin Breitenbrunnissa lähellä Dresdeniä. Hänet värvättiin Kymintehtaalle (nykyinen UPM-Kymmene oyj) paperimestariksi ja Suomeen tullessaan hän oli noin 40-vuotias. Kymintehtaan kanssa samasta koskesta sai vesivoimansa Kuusankosken tehdas, jonka paperimestarin Gottlieb Kreidlin kanssa Hänel perusti Verlan puuhiomon ja pahvitehtaan vuonna 1882. Kolmanneksi yhtiömieheksi tuli viipurilainen liikemies Wilhelm Dippell. Alun perin yhtiön voitot ja tappiot jaettiin tasan kolmen yhtiömiehen kesken ja Hänelin tehtäväksi nimettiin Kreidlin kanssa vastata tehtaan käytännön toiminnasta. Mitään viitteitä Hänelin asumisesta Verlassa ei kuitenkaan ole säilynyt ja Hänel muuttikin melko pian takaisin Saksaan, missä hän saattoi toki toimia apuna esimerkiksi koneostoksissa. Kymmenen vuotta myöhemmin uusitussa yhtiösopimuksessa Hänelin osuus voitoista ja tappioista oli enää 3/12. Hänel kuoli Dresdenissä 1905.
Luis Herrera Campins

| Luis Herrera Campins |
| --- | --- |

Venezuelan presidentti
 1979 – 1984  
Edeltäjä:  Carlos Andrés Pérez
Seuraaja:  Jaime Lusinchi
Henkilötiedot
Syntynyt: 4. toukokuuta 1925 Acarigua, Venezuela
Kuollut: 9. marraskuuta 2007 Caracas
Tiedot
Puolue:  Kristillisdemokraattinen puolue COPEI
 Nimikirjoitus
Luis Herrera Campins (4. toukokuuta 1925 – 9. marraskuuta 2007 Caracas) oli venezuelalainen poliitikko, joka toimi maansa presidenttinä 1979–1984. Herrera kuului kristillisdemokraattisen puolueen perustajiin. Toisen maailmansodan jälkeen siitä tuli maan toiseksi suurin puolue.
Frontier

Frontier voi tarkoittaa seuraavia:
Frontier Developments, David Brabenin pelitalo
Frontier: Elite II, avaruussimulaatiopeli
Frontier: First Encounters, seuraaja Frontier: Elite II:lle
Frontier, eksaluokan supertietokone
Frontier, Circlen albumi vuodelta 2013
Anime

Digimon Frontier, anime-sarja
Macross Frontier, anime-sarja
Televisio

Frontier, vuoden 1955 televisiosarja
Frontier, vuoden 2016 televisiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Frontier”, voi hakea sivunnimihaulla, laajalla sivunnimihaulla tai tekstihaulla.
Luis Gálvez de Montalvo

| Luis Gálvez de Montalvo |
| --- | --- |
 Luis Gálvez de Montalvo
Henkilötiedot
Syntynyt: 1549
Kuollut: 1591 (41–42 vuotta)
Kansalaisuus:  Espanja
Ammatti:  kirjailija
Kirjailija
Äidinkieli: espanja
Aiheesta muualla
Löydä lisää kirjailijoitaKirjallisuuden teemasivulta
Luis Gálvez de Montalvo (1549 Málagan maakunta – 1591 Sisilia) oli espanjalainen runoilija ja prosaisti. Hän oli Miguel de Cervantesin ja Lope de Vegan hyvä ystävä. Hän on kirjoittanut paimenromaanin El pastor de Filida.
Lope de Vega kehui häntä teoksissaan. Hän oli aikanaan hyvin suosittu paimenromaaniensa, esimerkiksi El Pastor de Filidan (vuoroin runoa ja proosaa, 1582, 1590 ja 1600), kuten myös hienostuneiden runojensa ansiosta. Montalvo käänsi muun muassa Luigi Tansillon teoksen Le lacrime di San Petro (1587) ja  Torquato Tasson Vapautettu Jerusalem.
Luis Ignacio de la Vega

| Mitalit> Maa:   Meksiko.Miesten koripallo. Olympialaiset  | Mitalit> Maa:   Meksiko.Miesten koripallo. Olympialaiset  | Mitalit> Maa:   Meksiko.Miesten koripallo. Olympialaiset  | Maa:   Meksiko> Miesten koripallo. |
| --- | --- | --- | --- |
|  Pronssia | Berliini 1936 |  |  |
Luis Ignacio ”El Tallarín” de la Vega Leija (23. kesäkuuta 1914 San Luis Potosí – 19. syyskuuta 1974 Tijuana) oli meksikolainen koripalloilija ja olympiamitalisti.
De la Vega voitti Meksikon maajoukkueessa olympiapronssia Berliinissä 1936.